**AGENȚIA PENTRU PROTECȚIA MEDIULUI TULCEA**

**DECIZIA ETAPEI DE ÎNCADRARE**

**Nr. draft 23.04.2024**

 Ca urmare solicitării adresate de  cu domiciliul în județul Tulcea, comuna Jurilovca, sat Sălcioara, str. Speranței, nr. 17, pentru proiectul **„ Sistematizare teren prin aport de materiale și deșeuri inerte”** propus a se realiza în extravilanul municipiului Tulcea, tarlaua 27, parcela 453/3, sau identificat prin C.F/N.C 45652, conform Certificatului de Urbanism nr. 71 din 08.02.2024 emis de U.A.T Municipiul Tulcea, înregistrată la A.P.M Tulcea cu nr. 2906/26.02.2024, a depunerii Memoriului de prezentare înregistrat la A.P.M Tulcea cu nr. 4769/28.03.2024, în baza:

- **Legii nr. 292/2018** privind evaluarea impactului anumitor proiecte publice si private asupra mediului, cu modificările și completările ulterioare**;**

**- Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobată cu modificări și completări prin Legea nr. 49/2011, cu modificările și completările ulterioare;

Autoritatea competentă pentru protecția mediului Tulcea decide, ca urmare a consultărilor desfășurate în cadrul sedintei Comisiei Tehnice de Analiză din data de 16.04.2024, că proiectul **„ Sistematizare teren prin aport de materiale și deșeuri inerte”** propus a se realiza în extravilanul municipiului Tulcea, tarlaua 27, parcela 453/3, sau identificat prin C.F/N.C 45652, **nu se supune evaluarii impactului asupra mediului.**

 **Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

1. proiectul intră sub incidența Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, *Anexa nr.2, pct.13 alin. a) orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*;
2. lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, nu sunt de natură a genera un impact semnificativ asupra mediului;
3. proiectul propus nu intră sub incidența art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP nr. 1682/2023), s-au concluzionat următoarele:
* nu s-au identificat ANPIC  intersectate de proiect;
* nu s-au identificat ANPIC învecinate aflate în zona de influenţă a proiectului;
* nu s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului;
* nu s-au identificat ANPIC a căror conectivitate sau continuitate ecologică poate fi afectată de implementarea proiectului;
1. proiectul propus nu intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**1. Caracteristicele proiectului**

**a). Dimensiunea și concepția întregului proiect**

Proiectul propune sistematizarea terenului în suprafață de 7595 mp prin adăugare de materiale inerte și deşeuri inerte provenite în principal din construcţii și demolări.

Prin proiect se dorește sistematizarea terenului cu amplasamentul denivelat pentru aducerea acestuia la cota de nivel a drumului de exploatare adiacent parcelei. Operațiunea de umplere și rambleiere a terenului se va realiza prin aport de materiaiale inerte și deșeuri inerte.

Principalele lucrări de intervenție propuse sunt:

* Realizarea de lucrări de sistematizare a terenului în extravilanul municipiului Tulcea, prin adaos de materiale inerte și deşeuri inerte și nepericuloase care rezultă din lucrările de construcţii și demolări, cum sunt: betoane de ciment armate sau nearmate, materiale ceramice sub formă de cărămidă, blocuri ceramice, ţiglă , moloz, elemente din betoane uşoare, piatră spartă şi balast amestecate sau nu cu pământ, pământ de excavație.
* Nu se vor utiliza în operațiunile de sistematizare deșeuri cu conținut de materiale reciclabile sau conținut de deșeuri periculoase.Toate aceste materiale vor fi recuperate din deșeurile rezultate din construcții și demolări, sortate la locul de producere și transportate prin agenți economici autorizați în vederea sistematizării terenului prin adaugarea de straturi succesive pînă la ajungerea la o cotă a terenului care să permită utilizarea viitoare a terenului.
* Proiectul de sistematizare presupune operațiuni de rambleiere care sunt definite conform OUG nr. 92/2021 ca fiind orice operaţiune de valorificare în cadrul căreia se utilizează deşeuri nepericuloase adecvate în scopuri de refacere în zonele în care s-au efectuat excavări sau în scopuri de amenajare de arhitectură peisagistică. Deşeurile utilizate pentru rambleiere înlocuiesc materiale care nu sunt deşeuri, şi se vor limita la cantitatea strict necesară pentru atingerea scopului propus.

Pentru realizarea sistematizării se propune utilizarea unei cantități estimate de 10000 to de materiale și deșeuri inerte, codificate în conformitate cu prevederile Deciziei UE 2014/955, astfel:

|  |  |
| --- | --- |
| Tip de deșeu | Cod deșeu |
| Deșeuri de la tăierea și șlefuirea pietrei, altele decât cele specificate la 01 04 07 | 01 04 13 |
| Beton | 17 01 01 |
| Cărămizi | 17 01 02 |
| Țigle şi produse ceramice | 17 01 03 |
| Amestecuri de beton, cărămizi, ţigle şi materiale ceramice, altele decât cele specificate la 17 01 06 | 17 01 07 |
| Sticlă | 17.02.02 |
| Pământ şi pietre, altele decât cele specificate la 17 05 03 | 17 05 04  |
| Deșeuri de la dragare , altele decât cele specificate la 17 05 05 | 17 05 06 |
| Minerale ( ex. nisip și pietre) | 19 12 09 |
| Alte deșeuri (inclusiv amestecuri de materiale) de la tratarea mecanică a deșeurilor, altele decât cele specificate la 19 12 11 | 19 12 12 |

Nu se vor accepta deşeuri din construcţii şi demolări contaminate cu substanţe organice sau anorganice periculoase. Nu se vor accepta deşeuri din construcţii şi demolări tratate, acoperite sau vopsite cu materiale cu conţinut de substanţe periculoase.

Necesitatea realizării proiectului a reieșit din evitarea formării unei zone insalubre prin depozitarea necorespunzătoare a deșeurilor de către persoane neautorizate. Prin proiect se va realiza rambleierea terenului, aducerea acestuia la cota drumului de exploatare existent, împrejmuirea acestuia cu plasă din sârmă și montarea unei porți/bariere pentru a interzice accesul neautorizat pe amplasament.

**Vecinătăți:**

La Nord – teren liber de construcții proprietate private NC 45653

La vest terenuri NC 44885; 44038; 43468;

La est – teren necadastrat

La sud- teren necadastrat

***Utilități***

**Alimentarea cu apă**: pe parcursul perioadei de execuție a lucrărilor, asigurarea necesarului de apă potabilă pentru personal, se va realiza prin furnizarea acesteia în recipienți portabili adecvați (bidoane de apă potabilă). Asigurarea apei tehnologice pentru desfășurarea lucrărilor de umectare se va reliza cu cisterna.

**Evacuarea apelor uzate:** nu este cazul.

**Alimentare cu energie electrică:** nu este cazul.

**Organizarea de șantier**

Pentru implementarea proiectului nu este nevoie de o organizare de șantier în adevaratul sens. Pe amplasament se va instala o barieră pentru interzicerea accesului persoanelor neautorizate iar lucrările se vor realiza în prezența unei persoane care va realiza inspecția vizuală a deșeurilor și va coordona activitatea de rambleiere conform limitelor de proprietate.

***b) Cumularea cu alte proiecte****:* nu este cazul.

***c) Utilizarea resurselor naturale****:* pentru realizarea proiectului sunt necesare următoarele resurse naturale: terenul care va fi sitematizat, pământ vegetal și apă pentru stropire.

***d) Cantitatea și tipurile de deșeuri generate/gestionate:***

Din activitatea proiectului nu se generează deșeuri. Principalele tipuri de deșeuri care se vor utiliza în operațiunile de sistematizare a terenului sunt:

| Nr. Crt | Cod deșeu | Denumire deșeuconform Deciziei 2014/995/UE | Cantitate estimată |
| --- | --- | --- | --- |
| 1. | 01 04 13 | Deșeuri de la tăierea și șlefuirea pietrei, altele decât cele specificate la 01 04 07 | 10000 to |
| 2. | 17 01 01 | Beton |
| 3. | 17 01 02 | Cărămizi |
| 4. | 17 01 03 | Țigle şi produse ceramice |
| 5. | 17 01 07 | Amestecuri de beton, cărămizi, ţigle şi materiale ceramice, altele decât cele specificate la 17 01 06 |
| 6. | 17.02.02 | Sticlă |
| 7. | 17 05 04  | Pământ şi pietre, altele decât cele specificate la 17 05 03 |
| 8. | 17 05 06 | Deșeuri de la dragare , altele decât cele specificate la 17 05 05 |
| 9. | 19 12 09 | Minerale ( ex. nisip și pietre) |
| 10. | 19 12 12 | Deșeuri de la tăierea și șlefuirea pietrei, altele decât cele specificate la 01 04 07 |

***e) Poluarea și alte efecte negative****:* în perioda de execuție a lucrărilor, emisiile vor rezulta din surse mobile (mijloacele de transport utilizate pentru transportul materialelor/deșeurilor). Nivelul de zgomot nu va depăși nivelul prevăzut în SR10009/2017 - Acustică. Limite admisibile ale nivelului de zgomot din mediul ambiant.

***f)* *Riscul de accidente majore și/sau dezastre relevante pentru proiectul în cauza, inclusiv cele cauzate de schimbările climatice, conform informațiilor științifice****:* în situația actuală, în care terenul analizat este supus unor depozitări necontrolate de deșeuri, reprezintă el însuși un factor de risc pentru mediul natural și antropic al zonei. Realizarea proiectului va contribui la îmbunătățirea stării de calitate a factorilor de mediu sol/subsol, conducând astfel la scăderea posibilității existenței unor riscuri de mediu. Nu se generează gaze cu efect de seră, care ar putea contribui la fenomenul schimbărilor climatice.

*g) R****iscurile pentru sănătatea umană – de exemplu, din cauza contaminării apei sau a poluării atmosferice:***conform punctului de vedere al D.S.P. Tulcea înregistrat la A.P.M Tulcea cu nr. 5702/12.04.2024 proiectul nu necesită Aviz D.S.P.

**2. Localizarea proiectului**

 **a) *utilizarea actuală și aprobată a terenurilor*:**

În conformitate cu Certificatul de urbanism nr. 71 din 08.02.2024 emis de UAT Municipiul Tulcea, folosința actuală a terenului este arabil. Destinația propusă: terenuri agricole în extravilan, zonă cu funcțiune dominantă în țesut urban structurat, în afara zonei cu condiții de autorizare directă.

**b) *Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zona și din subteranul acesteia:*** prin proiect nu se va afecta capacitatea de regenerare a resurselor naturale, inclusiv solul și terenurile. Terenul va fi adus la nivelul drumului de exploatare și va putea fi utilizat pentru funcțiuni viitoare conform prevederilor PUG. Pe termen lung impactul va fi unul pozitiv, având în vedere necesitatea realizării proiectului.

**c) *capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.**

* *zone umede, zone riverane, guri ale râurilor*: nu este cazul;
* *zone costiere și mediu marin* : nu este cazul;
* *arii naturale protejate de interes național, comunitar, inter*național: nu este cazul.
* zone clasificate sau protejate conform legislației în vigoare: situri Natura 2000 desemnate în *conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevazute de legislația privind aprobarea Planului de amenajare a teritoriului național – Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică*: nu este cazul
* *zonele în care au existat deja cazuri de nerespectare a standardelor de calitate a mediului prevazute de legislația naționala și la nivelul Uniunii Europene și relevante pentru proiect sau în care se consideră că există astfel de cazuri* - nu este cazul;
* *zonele cu o densitate mare a populației*: nu este cazul;
* *peisaje și situri importante din punct de vedere istoric, cultural sau arheologic:* ***:***conform punctului de vedere nr. 2100/01.04.2024 al Direcției Județene de Cultură Tulcea înregistrat la A.P.M Tulcea cu nr. 4985/01.04.2024, nu este necesar avizul D.J.C Tulcea.

**3) Tipurile si caracteristicile impactului potențial.**

**a) *Importanța și extinderea spațiala a impactului - de exemplu, zona geografică și dimensiunea populației care poate fi afectată*:** lucrările se vor desfășura strict pe amplasamentul destinat proiectului. În condițiile respectării condițiilor de mediu, nu va exista populație afectată de implementarea proiectului.

b) ***Natura impactului***: implementarea proiectului va avea un impact moderat pe termen scurt asupra vecinătăților.

c) ***Natura transfrontalieră a impactului:*** proiectul nu se încadrează în anexa [nr. 1](https://lege5.ro/App/Document/gy3domzs/conventia-privind-evaluarea-impactului-asupra-mediului-in-context-transfrontiera-din-25021991?pid=85577771&d=2021-04-07#p-85577771) la Convenția privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea [nr. 22/2001](https://lege5.ro/App/Document/gmztgnrx/legea-nr-22-2001-pentru-ratificarea-conventiei-privind-evaluarea-impactului-asupra-mediului-in-context-transfrontiera-adoptata-la-espoo-la-25-februarie-1991?d=2021-04-07), cu completările ulterioare.

d) ***Intensitatea și complexitatea impactului****:* impactul determinat de lucrările prevăzute în proiect nu sunt de natură să determine efecte negative permanente pe termen mediu și lung. Se estimează că lucrările vor avea un impact minor asupra factorilor de mediu.

e) ***Probabilitatea impactului****:* pe durata de implementare a proiectului va fi redusă.

f) ***Debutul, durata, frecvența și reversabilitatea preconizate ale impactului***: impactul identificat se va manifesta local pe perioada lucrărilor de sistematizare/rambleere.

g) ***Cumularea impactului cu impactul altor proiecte existente și/sau aprobate***: nu se vor implementa în același timp alte proiecte în zona amplasamentul destinat proiectului.

**h) *Posibilitatea de reducere efectivă a impactului:***

La executarea lucrărilor în perioadele secetoase se vor utiliza pulverizatoare împotriva prafului. Din punct de vedere al calităţii aerului în zona proiectului vor fi respectate prevederile STAS 12574/87 - Aer din zonele protejate. Condiții de calitate.

**II.** **Motivele pe baza cărora s-a stabilit neefectuarea evaluării adecvate :**

* nu s-au identificat ANPIC  intersectate de proiect;
* nu s-au identificat ANPIC învecinate aflate în zona de influenţă a proiectului;
* nu s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului;
* nu s-au identificat ANPIC a căror conectivitate sau continuitate ecologică poate fi afectată de implementarea proiectului.

**III.** **Motivele pe baza cărora s-a stabilit neefectuarea evaluării impactului asupra corpurilor de apă:** conform punctului de vedere emis de SGA Tulcea nr. 2375/PC/09.04.2024 înregistrat la A.P.M Tulcea cu nr. 5480/09.04.2024, proiectul nu necesită obținerea avizului de gospodărire a apelor și nu necesită studiu de evaluare a impactului asupra corpurilor de apă .

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor lua toate măsurile necesare evitării poluării factorilor abiotici (apă, aer, sol, subsol) și biotici (flora și faună) de pe amplasament și din vecinătatea amplasamentului;
2. se vor respecta măsurile specifice pentru prevenirea și protecția împotriva poluării accidentale a solului, aerului, apelor;
3. la efectuarea lucrărilor se vor umecta suprafețele în scopul reducerii emisiilor de praf;
4. responsabilul lucrării va lua şi alte măsuri care să conducă la buna desfăşurare a lucrărilor şi la evitarea realizării lucrărilor cu materiale/deșeuri care nu respectă prevederile legale și prezenta decizie;
5. în cazul în care pe căile de comunicație se constată depuneri datorită activităților desfășurate, se are în vedere curățarea carosabilului;
6. deșeurile utilizate în implementarea proiectului vor fi cele precizate în prezenta decizie și gestionarea acestora se va realiza în conformitate cu prevederile O.U.G nr. 92/2021 privind regimul deșeurilor, cu modificările și completările ulterioare;
7. se interzice eliminarea oricaror tipuri de deșeuri care ar putea afecta calitatea solului;
8. deșeurile menajere și cele posibil rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
9. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
10. este interzisă incendierea oricărui tip de deşeu şi/sau substanţă sau obiect;
11. este interzisă îngroparea deşeurilor și eliminarea deşeurilor în afara spaţiilor autorizate;
12. se interzice abandonarea, aruncarea, precum şi ascunderea deşeurilor;
13. se interzice eliminarea, deţinerea, păstrarea deşeurilor în afara spaţiilor autorizate în acest scop;
14. managementul deșeurilor gestionate prin proiect se va realiza în conformitate cu legislația specifică de mediu și va fi în responsabilitatea titularului proiectului;
15. se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte prevederile STAS 12574/87-Aer din zonele protejate.Condiții de calitate;
16. pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;
17. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect;
18. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/depozitarea în depozite de deșeuri autorizate;
19. raportarea imediată la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
20. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
21. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
22. beneficiarul va respecta condițiile impuse prin Certificatul de urbanism nr. 71 din 08.02.2024 emis de UAT Municipiul Tulcea;
23. **la finalizarea lucrărilor se va notifica A.P.M Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de A.P.M Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrarilor.**

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori intr-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr.554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, au obligația să solicite autorității publice emitente a deciziei prevăzute la art. 21 alin.(3) sau autoritătii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie sa fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului, cu modificările și completările ulterioare și ale Legii nr. 554/2004, cu modificarile și completările ulterioare.

**DIRECTOR EXECUTIV**

**Chim. Mirela –Aurelia RAICU**

Șef Serviciu Șef Serviciu,

Avize, Acorduri, Autorizatii Calitatea Factorilor de Mediu

ing. Daniela STRĂINU ing. Elena MICU

Nr.........../A.A.A/23.04.2024